CELEX: C2005/143/71
Language: sk
Date: 2005-06-11 00:00:00
Title: Vec T-117/05: Žaloba podaná 9. marca 2005: Andreas Rodenbröker a iní proti Komisii Európskych spoločenstiev

11.6.2005   
            
            
               SK
            
            
               Úradný vestník Európskej únie
            
            
               C 143/37
            
         Žaloba podaná 9. marca 2005: Andreas Rodenbröker a iní proti Komisii Európskych spoločenstiev
   (Vec T-117/05)
   (2005/C 143/71)
   Jazyk konania: nemčina
   Andreas Rodenbröker, bydliskom v Hövelhofe (Nemecko) a iní, v zastúpení: H. Glatzel, Rechtsanwalt, podal 9. marca 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:
   
               —
            
            
               zrušil rozhodnutie Komisie zo 7. decembra 2004, ktorým sa na základe smernice Rady 92/43/EHS (1) ustanovuje zoznam lokalít s európskym významom pre atlantický biogeografický región, pokiaľ ide o zaradenie lokalít
               
                           —
                        
                        
                           DE 4117-301 „Sennebäche“
                        
                     
                           —
                        
                        
                           DE 4118-301 „Senne mit Stapellager Senne“
                        
                     
                           —
                        
                        
                           DE 4118-401 „Vogelschutzgebiet Senne mit Teutoburger Wald“ a
                        
                     
                           —
                        
                        
                           DE 4118-302 „Holter Wald“,
                        
                     a to v rozsahu, v akom sa týka pozemkov, ktoré sú vo vlastníctve žalobcov, ktoré žalobcovia užívajú (árenda), alebo vo vzťahu ku ktorým majú žalobcovia právo vykonať územné úpravy.
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Žalobcovia sú vlastníkmi pozemkov, ktoré boli na základe napadnutého rozhodnutia zaradené na zoznam lokalít s európskym významom, pričom takéto zaradenie bolo odôvodnené prítomnosťou typov biotopov a druhov, ktoré je potrebné chrániť v súlade so smernicou 92/43/EHS.
   Žalobcovia tvrdia, že
   
               —
            
            
               ich vlastnícke práva sú napadnutým rozhodnutím zásadným spôsobom obmedzené pokiaľ ide o slobodné využívanie ich pozemkov a že
            
         
               —
            
            
               tento zásah do vlastníckych práv je protiprávny z dôvodu, že je sprevádzaný porušením formálnych predpisov a zneužitím práva konať podľa uváženia, pretože tvrdené typy biotopov a živočíšnych druhov, ktoré je potrebné chrániť, vôbec neexistujú alebo aspoň nemajú taký stupeň zastúpenia a veľkosť populácie, ktoré sú požadované kritériami prílohy III smernice 92/43/EHS.
            
         
      (1)  Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7).